
ส่วนราชการ   งานกิจการสภา  องค์การบริหารส่วนตำบลห้วยปริก      โทร  ๐-๗๕๕๕๒-๐๔๓๔

ที่   นศ  ๘๒๓๐๑/-                           วันที่  16   มกราคม   ๒563

เรื่อง   การส่งเสริมบทบาทการตรวจสอบของสภาท้องถิ่น  
----------------------------------------------------------------------------------------------------------------------------------
เรียน	สมาชิกสภาองค์การบริหารส่วนตำบลห้วยปริกทุกท่าน
	เรื่องเดิม	
    ตามที่สำนักงาน ปปช. ได้ขอความร่วมมือให้องค์กรปกครองส่วนท้องถิ่นจัดทำแผนปฏิบัติการป้องกันการทุจริต 4 ปี(พ.ศ. 2561-2564) เพื่อประกาศเจตจำนงการบริหารงานด้วยความสุจริตให้บุคลากรในสังกัดได้ยึดถือเป็นแนวทางปฏิบัติและประกาศให้สาธารณชนได้รับทราบถึงเจตนาของหน่วยงาน วัตถุประสงค์เพื่อส่งเสริมบทบาทและให้ความสำคัญกับผู้บริหารองค์กรปกครองส่วนท้องถิ่นในการบริหารงานด้วยความซื่อสัตย์สุจริต โดยเฉพาะอย่างยิ่งบทบาทในการส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น และเป็นไปตามแนวทางการประเมินคุณธรรมและความโป่งใสในการดำเนินงานของหน่วยงานภาครัฐ Integrity and transparency Assement (ITA) 

	ข้อเท็จจริง	
     	   แผนปฏิบัติการป้องกันการทุจริต 4 ปี (พ.ศ. 2561-2564) ในมิติ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น ข้อ 4.3 กำหนดให้ส่งเสริมและพัฒนาศักยภาพของสมาชิกสภาท้องถิ่นโดยการการส่งเสริมบทบาทการตรวจสอบของสภาท้องถิ่น ดังนั้น เพื่อให้การบริหารงานขององค์การบริหารส่วนตำบลห้วยปริกเป็นไปด้วยความซื่อสัตย์สุจริตตามนโยบายของรัฐบาล และ ส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น สภาองค์การบริหารส่วนตำบลห้วยปริกจึงได้ดำเนินการส่งเสริมบทบาทการตรวจสอบของสภาท้องถิ่น ประจำปีงบประมาณ 2563  รายละเอียดตามข้อตกลงที่แนบมาด้วยนี้

	ข้อพิจาณาเสนอแนะ	
	 จึงเรียนมาเพื่อโปรดทราบและเห็นควรถือเป็นแนวทางปฏิบัติต่อไป
	
                                                (ลงชื่อ)     ดนุพร  คงสา     
                                                         (นายดนุพร  คงสา)
                       ประธานสภาองค์การบริหารส่วนตำบลห้วยปริก







กิจกรรมการส่งเสริมบทบาทการตรวจสอบของสภาท้องถิ่น

 		สภาองค์การบริหารส่วนตำบลห้วยปริก ได้จัดกิจกรรมการส่งเสริมบทบาทการตรวจสอบของสภาท้องถิ่น เพื่อส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร ซึ่งเป็นกลไกสำคัญที่ไช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหาร ปัจจุบันองค์กรปกครองสวนห้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ แต่ส่วนกลางก็จะคอยควบคุมดูแลการดำเนินงานต่างๆ ขององค์กรปกดรองส่วนท้องถิ่น ให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลห้วยปริก มีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กรสามารถนำไปสู่การบริหารที่โปร่งใส่ตามหลักการบริหารราชกิจการบ้านเมืองที่ดี 

 	        ดังนั้น สภาองค์การบริหารส่วนตำบลห้วยปริก จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจโดยให้สมาชิกสภา อบต. ร่วมเป็นคณะกรรมการในการดำเนินงานขององค์การบริหารส่วนตำบลห้วยปริก เพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตคอปรับชั่น ดังต่อไปนี้
		1. การศึกษาทำความเข้าใจเกี่ยวกับข้อบังคับการประชุมสภาท้องถิ่น
		2. การแต่งตั้งคณะกรรมการตรวจสอบและคณะกรรมการชุดต่างๆของสภาท้องถิ่น
		3. การตั้งกระทู้ถาม
4. การศึกษาและทำความเข้าใจของกฎ ระเบียบ กฎหมายที่เกี่ยวข้องทในเรื่องที่ผู้บริหารเสนอให้สภาท้องถิ่นพิจารณา
5. การตรวจสอบการบริหารงานของผู้บริหารท้องถิ่น

